kardosdrur/scandi-wiki huggingface dataset:
The Social Network

The Social Network er en amerikansk dramafilm fra 2010, omhandlende grundlæggelsen af det sociale internetværks hjemmeside Facebook. Filmen blev instrueret af David Fincher og hovedrollerne spilles af Jesse Eisenberg, Andrew Garfield, Justin Timberlake, Brenda Song, Max Minghella, Rooney Mara, Rashida Jones og Armie Hammer. Kevin Spacey er en af producerne på filmen.

Aaron Sorkin tilpassede sit manuskript fra Ben Mezrichs "faglitterære" bog The Accidental Billionaires fra 2009. Intet Facebook personale eller ansatte, herunder stifteren Mark Zuckerberg, blev involveret i projektet, selv om Eduardo Saverin var konsulent på Mezrich's historie. Filmen er distribueret af Columbia Pictures og blev udgivet den 1. oktober 2010, i USA og den 14. oktober i Danmark.

Medvirkende 
 Jesse Eisenberg som Mark Zuckerberg
 Andrew Garfield som Eduardo Saverin
 Brenda Song som Christy Lee
 Justin Timberlake som Sean Parker
 Rooney Mara som Erica Albright
 Armie Hammer som Cameron Winklevoss/Tyler Winklevoss
 Max Minghella som Divya Narendra
 Rashida Jones som Marylin Delpy
 Joseph Mazzello som Dustin Moskovitz
 Dustin Fitzsimons som The Phoenix S-K Club President
 Patrick Mapel som Chris Hughes
 Douglsom Urbanski som Larry Summers
 Wallace Langham som Peter Thiel
 Dakota Johnson som Amelia Ritter
 Josh Pence som Cameron Winklevoss/Tyler Winklevoss
 Malese Jow som Alice Cantwell
 Denise Grayson som Gretchen
 Trevor Wright som Josh Thompson
 John Getz som Sy
 Shelby Young som K.C.
 Eric La Barr som Harvard Note Psomser

Kilder

Eksterne Henvisninger 
 

Amerikanske film fra 2010
Dramafilm fra USA
Film instrueret af David Fincher
Facebook
Biografiske film fra USA
César for bedste udenlandske film
Rise and Fall, Rage and Grace

Rise and Fall, Rage and Grace er The Offsprings ottende studiealbum fra 2008, udgivet den 17. juni 2008. Det er produceret af Bob Rock, der også producerede deres album, Splinter i 2003. Rise and Fall, Rage and Grace har i dag solgt over 500.000 eksemplarer.

Eksterne henvisninger 
 

Album fra 2008
Album fra USA
Offspring-album
Guatemalas departementer

Guatemalas departementer (departamentos) er den overordnede administrative inddeling af Guatemala. Landet er inddelt i 22 departementer, og disse er igen inddelt i 332 kommuner (municipios).

Se også 
 ISO 3166-2:GT, ISO 3166-2-kode for Guatemala.

Kilder

Eksterne henvisninger 
 statoid.com

Departementer
Departementer
Kirsten Aschengreen Piacenti

Kirsten Aschengreen, gift Piacenti (født 29. marts 1929, død 9. april 2021) var en dansk kunsthistoriker med speciale i kunsthåndværk. Hun har siden 1996 været direktør for Museo Stibbert i Firenze.

Hun tog studentereksamen fra Holte Gymnasium i 1947, hvorefter hun tog til England og fik Higher School Certificate fra Sidcot School året efter. Hun blev B.A. i kunsthistorie (1951) og M.A. (1953, fra Courtauld Institute, University of London og erhvervede i 1966 doktorgraden ved Università degli Studi di Firenze.

I årene 1966-68 var hun stifter og leder af Centret for restaurering af kunsthåndværk, Firenze, blev museumsinspektør ved Museo degli Argenti (sølvkammeret), Palazzo Pitti, også i Firenze, i 1971, hvor hun avancerede til museumsdirektør (1974) og Soprintendente Aggiunto (1978). 1996 kom hun til Museo Stibbert som direktør.

Hun var medlem af The Society of Jewellery Historians og af Society of Court Historians, var formand for CISST, Italiens Forening for Textilstudier 1993-96 og formand for Soroptimist International Firenze 1988-90.

I 1992 modtog hun prisen fra Firenzes kvinder, Premio Firenze Donna, i 1995 blev hun ridder af 4. grad af Republikken Italiens Fortjenstorden, i 1995 blev hun Ridder af Dannebrog og 2010 blev hun Lieutenant of Royal Victorian Order.

Kilder 
 Opslag i KVINFOs Ekspertdatabase

Referencer 

Kunsthistorikere fra Danmark
Museumsfolk fra Italien
Riddere af Dannebrog
Dansksprogede forfattere fra Danmark
Personer i Kraks Blå Bog (afdøde)
Forlaget Falcon

Forlaget Falcon (opr. Falcon Bøger) er et dansk forlag, der især udgiver bøger med maritimhistorisk, musikhistorisk og kunsthistorisk indhold. Forlaget blev etableret i 1983 af historikeren Anders Monrad Møller og musik- og kunsthistorikeren Dorthe Falcon Møller.

Eksterne henvisninger 
 Forlagets officielle hjemmeside 

Etableret i 1983
Forlag fra Danmark
P550 Flyvefisken

P550 Flyvefisken var det første skib i Flyvefisken-klassen (også benævnt Standard Flex 300) og indgik i flådens tal i 1989. Skibets containeriserede koncept var yderst banebrydende da det blev introduceret, og i mange kredse også ganske kontroversielt, men det har vist sig at være et holdbart koncept, der senere er blevet udbredt til resten af Søværnets skibe. Skibet hørte til i 2. Eskadres division 23 (Minerydningsdivisionen). Den 30. maj 2008 blev skibet overdraget til Lietuvos kariuomenės jūrų pajėgos og fik navnet LKL Žemaitis (P11).

Skibet er det tredje skib i dansk tjeneste, der har benyttet navnet Flyvefisken:
 Flyvefisken (torpedobåd, 1911-1937)
 P500 Flyvefisken (torpedobåd, 1954-1974)
 Flyvefisken (minerydningsfartøj, 1989-2008)

Referencer og kilder 

 Flådens historie: P550 Flyvefisken
 Naval-technology: Flyvefisken-klassen

Patruljefartøjer fra Danmark
Krigsskibe fra Litauen
Stig Vendelkær

Stig Vendelkær (4. april 1926 – 7. august 1997) var en dansk forlægger, der grundlagde Stig Vendelkærs Forlag.

Vendelkær blev kendt for sit forretningskoncept: Forlaget tjente penge på bestsellerbøger i den lettere genre, ofte kriminalromaner eller erotisk skønlitteratur, og udgav også Slang om sex (1965). Indtægterne fra disse blev så anvendt på oversættelser af seriøse udenlandske hovedværker, bl.a. af Fjodor Dostojevskij.

Han er begravet på Søllerød Kirkegård.

Kilder 
 

Forlæggere fra Danmark
Danskere i 1900-tallet
Stig Vendelkærs Forlag

Stig Vendelkærs Forlag var et dansk bogforlag, der især udgav en lang række bøger i 1950'erne og 1960'erne. Forlaget blev grundlagt af Stig Vendelkær.

Forlaget tjente penge på bestsellerbøger i den lettere genre, ofte kriminalromaner eller erotisk skønlitteratur, og udgav også Slang om sex (1965). Indtægterne fra disse blev så anvendt på oversættelser af seriøse udenlandske hovedværker, bl.a. Ejnar Thomassens oversættelser af Fjodor Dostojevskij.

Forlag fra Danmark
Ulrik (maleri)

Ulrik er et maleri fra ca. 1615 af den hollandske kunstner Jakob van Doordt. Det blev malet på Rosenborg Slot og viser Ulrik, Christian 4.'s tredje søn med dronning Anna Cathrine. 

Ulrik var født i 1611 og var mellem 4 og 5 år på det tidspunkt, da han blev portrætteret. Han er iført en rød- og guldbroderet kjole pyntet med en bred, stående kniplingskrave. Havde han været ældre, ville han have været iført bukser. I hånden holder han en hvid hyacint, hvilket dengang var en sjælden og eksklusiv blomst, som var berømmet for sin duft. 

På maleriet ses også en han-mops, som står på bagbenene med forbenene op ad Ulriks kjole. Mopsen var en sjældenhed i 1600-tallet, men var begyndt at blive populær ved hofferne rundt om i Europa. Christian 4. havde flere mopser, og det var ikke usædvanligt at træffe kongen i København sammen med en af dem.

Maleriet har tilhørt flere forskellige kunstsamlere i Europa og blev for nogen år siden identificeret af Steffen Heiberg.

I sommeren 2008 fik en dansk student ved et tilfælde øje på maleriet i Weiss Gallery i London, hvor det var til salg, og han tog kontakt med De Danske Kongers Kronologiske Samling på Rosenborg Slot for at forsøge at få det tilbage til Danmark. Det lykkedes i sommeren 2010 efter at Augustinus Fonden gav tilsagn om at ville betale prisen på 1,7 millioner kroner. I juli samme år kom maleriet til Rosenborg slot.

Eksterne henvisninger/kilder 
 Prins Ulrik vender hjem til Danmark(Kristeligt Dagblad). 
 Ulrik, Prince of Denmark (1611-1633), Son of Christian IV – Weiss Gallery WebCite

Ulrik
Planprodukt

Planproduktet, også betegnet determinanten, er et begreb inden for matematikken, nærmere betegnet vektorregning. Planproduktet er en skalar, der udelukkende er defineret for vektorer i planen, og er lig arealet af det udspændte parallelogram regnet med fortegn. Fortegnet angiver, om parret af vektorer er positivt eller negativt orienteret. Planproduktet noteres undertiden med [ , ] . Formlen for planproduktet mellem to vektorer er angivet nedenfor.

— hvor  er vinklen fra  til . Planproduktet er således et andet navn for determinanten af 2 vektorer.

Resultatet af planproduktet er et tal (skalar) ligesom prik/skalarproduktet, modsat krydsproduktet, hvor resultatet er en vektor. Planprodukt og prikprodukt er relaterede ved formlerne

og

Planprodukt og prikprodukt kan således defineres ud fra hinanden ved hjælp af tværvektor.

Planproduktet er en alternerende bilinearform, idet  for alle vektorer  og . I 2 dimensioner er enhver alternerende bilinearform er proportional med planproduktet.

Se også 
 Vektorprodukt

Referencer 

Vektorer
Bryan Clark

Bryan Clark (født 14. marts 1964) er en tidligere amerikansk fribryder, kendt fra bl.a. WWF som Adam Bomb og WCW som Wrath og under sit rigtige navn som medlem af KroniK.

Biografi

World Wrestling Federation 
Før WWF kæmpede Bryan Clark bl.a. for American Wrestling Association, World Championship Wrestling kort og Smokey Mountain Wrestling som The Nightstalker. Han debuterede for WWF i 1993 som Adam Bomb – en figur der havde overlevet uheldet på Three Miles Island, og nu var nødt til at bære goggles pg.a. radioaktiviteten i hans øjne. Gimmicket var utrolig grinagtigt da Adam Bomb også gik rundt og smed atommissiler af skumgummi ud til publikum. Efter et nederlag til Mabel ved King of the Ring 1995 forlod han WWF.

World Championship Wrestling 
Clarke dukkede op som Wrath i WCW og dannede tag team med Mortis. De havde en lang fejde mod Ernest Miller og Glacier. Efter fejden med dem, blev Wrath i lang tid jobber, og havde kun en enkelt fejde med Bam Bam Bigelow i 1999. I 2000 dukkede han dog op under sit eget navn, sammen med Brian Adams. De to matchede hinanden i størrelse og udseende, og kaldte sig for KroniK. Holdet fungerede som håndlangere til Vince Russo og New Blood, men de forlod New Blood da Vince Russo ikke holdt hvad han lovede dem. KroniK blev tag team mestre og fik en masse fans, da de opførte sig som oprørere. I efteråret blev de dog bad guys, da de begyndte at opføre sig som lejesvende. Mike Sanders betalte dem penge for at ende Goldbergs karriere, og de mødte ham i en Handicap kamp ved WCW Halloween Havoc men fejlede.

World Wrestling Federation - Part II 
Clarke vendte tilbage til WWF i september 2001 sammen med Brian Adams, og de gendannede nu KroniK i WWF. Steven Richards bragte dem ind for at tage hævn på The Undertaker. KroniK besejrede Kaientai uden problemer, men tabte til The Undertaker og Kane ved WWF Unforgiven 2001. KroniK blev fyret efter kampen, da de nægtede at gå i træning for at forbedre sig.

Eksterne henvisninger 

 
 

Wrestlere fra USA
P551 Hajen

P551 Hajen var det andet skib i Flyvefisken-klassen og forrettede tjeneste i Søværnet fra august 1990 til den 23. januar 2009 hvor det, efter en grundig istandsættelse, blev overdraget til den litauiske flåde under navnet LKL Dzūkas (P12). 

Skibet er det niende skib der har været navngivet Hajen i Søværnets historie:
 Haien (defensionspram, 1793-1801)
 Haien (stykpram, 1802-1807)
 Haien (defensionspram, 1810-1818)
 Haien (bevogtningsfartøj, 1917-1947)
 Hajen (torpedobåd, 1882-1894)
 Hajen (torpedobåd, 1896-1928)
 Hajen (minestryger, 1943-1945)
 P501 Hajen (torpedobåd, 1955-1974)
 Hajen minerydningsfartøj, 1990-2009)

Se også 
 Søværnet
 Lietuvos kariuomenės jūrų pajėgos
 Flyvefisken-klassen
 Hajen-klassen

Referencer og kilder 

 Flådens historie: P551 Hajen
 Naval-technology: Flyvefisken-klassen

Patruljefartøjer fra Danmark
Krigsskibe fra Litauen
Viggo Fischer

Viggo Fischer (født 22. maj 1943) er tidligere folketingspolitiker og politisk ordfører for Det Konservative Folkeparti.

Fischer er fiskersøn fra Karrebæksminde. Allerede som 18-årig havde han sit eget firma.
Mens han studerede, var han formand for Konservative Studenter og medlem af konsistoriums forretningsudvalg ved universitetet. I 1975 blev han cand.phil. i samfundsfag fra Københavns Universitet og underviste i international og dansk politik nogle år.
Han blev valgt ind i Folketinget i 1984. Der var han formand for Udenrigsudvalget 1987–1990 og Sikkerhedspolitisk Udvalg 1993–1994. Formand for det konservative programudvalg vedr. "Frihed i fællesskab" vedtaget 1992.

Han var tillige politisk ordfører 1990–1991 for den konservative folketingsgruppe.
Fischers karriere i Folketinget endte ved folketingsvalget i 1994, da han tabte sit mandat. Det skete i kølvandet på Tamilsagen, hvor han blev afhørt og landskendt på grund af sin beskedne erindring.

Ved sit 10-årsjubilæum som MF blev han 15. februar 1994 Ridder af Dannebrog. Han er også ridder af Den polske Folkerepubliks Fortjenstorden.

I årene1987-2013 var  Fischer formand for Den Danske Afghanistan Komité.
I  Efterfølgende senior rådgiver for komiteen. 2002 blev han udpeget som personligt medlem af Rådet for Internationalt Udviklingssamarbejde.
I 2005 udgav han bogen Afghanistan – besættelse, borgerkrig og befrielse,
en akademisk bog med Afghanistans historie fortalt strengt kronologisk.

I 2009 og 2010 var han offentligt kritisk overfor partiets politik.
Op til partiets landsråd i 2009 havde han støttet Peter Norsks modkandidatur overfor Lene Espersen.

I januar 2016 meldte han sig ud af Det Konservative Folkeparti i protest mod partiets udlændingepolitik. 

Maj 2018 udgivelse af bogen "Friheden er altid udfordret - Erindringer og Erfaringer", med forord af Hans Engell

April 2020 udgivelse af bogen "KINA - Den truende supermagt" - kritik af det kinesiske magtapparat og fokus på de kinesiske demokratiforkæmpere. Oplæg til ny Kina-politik.

Henvisning 

Tidligere folketingsmedlemmer fra Det Konservative Folkeparti
Folketingsmedlemmer i 1980'erne
Folketingsmedlemmer i 1990'erne
Riddere af Dannebrog
Personer i Kraks Blå Bog
Mikkel Dons Schriver

Mikkel Dons Schriver (født 30. april 1988 i Århus) er en dansk håndboldspiller. Han spillede i sine ungdomsår i Brabrand IF og har spillet 50 ungdomslandskampe i perioden 2005 til 2009. Sølv ved EM i Tallinn 2006, Verdensmester ved VM i Bahrain 2007 og sølv ved VM i Egypten i 2009.

Klubber i kariereren 
 AaB Håndbold 2006-2009
 Stoholm IF 2009 (4 mdr. udlejet)
 Faaborg HK 2009-2010
 IFK Kristianstad, Sverige 2010-2012
 Ajax København 2012-2013
 OV Helsingborg, Sverige 2013-2014
 Håndboldfællesskabet Ølstykke-Jyllinge (HØJ)  2014-2016
Stop med håndbold 2016

Eksterne henvisninger 
 Spillerinfo  

Håndboldspillere fra Danmark
Håndboldspillere fra Brabrand IF
Håndboldspillere fra AaB Håndbold
Håndboldspillere fra Faaborg HK
Personer fra Aarhus
The Accidental Billionaires

The Accidental Billionaires er en bog fra 2009 af Ben Mezrich om grundlæggelsen af Facebook. Medstifter Eduardo Saverin fungerede som Mezrich vigtigste konsulent.

Filmatisering 
En filmatisering af bogen, med titlen The Social Network, blev udgivet i oktober 2010 med David Fincher som instruktør og Aaron Sorkin som manuskriptforfatter, og er en Columbia Pictures film.

Kilder 

Litteratur i 2009
Facebook
Jesse Eisenberg

Jesse Eisenberg (født 5. oktober 1983 i Queens, New York i USA) er en amerikansk skuespiller. 

Eisenberg har blandt andet medvirket i filmene Adventureland, The Squid and the Whale, Zombieland og spiller rollen som Mark Zuckerberg i dramafilmen The Social Network fra 2010.

Filmografi

Kilder

Eksterne henvisninger 

 

Børneskuespillere fra USA
Filmskuespillere fra USA
Tv-skuespillere fra USA
Personer fra New York City
Jøder fra USA
Alex Wright

Alex Wright (født 17. maj 1975) er en tysk fribryder, som er bedst kendt for sin karriere i World Championship Wrestling, hvor han er tidligere Cruiserweight-mester, TV mester og Tag Team mester.

Eksterne henvisninger 

 
 

Wrestlere fra Tyskland
Andrew Garfield

Andrew Russell Garfield (født 20. august 1983) er en amerikansk-britisk (dobbelt statsborgerskab) skuespiller, som har optrådt i radio, teater, film og tv. Han kendes bl.a. for sine roller i filmene Lions for Lambs og Boy A fra 2007, The Imaginarium of Doctor Parnassus fra 2009, dramafilmen The Social Network fra 2010 samt The Amazing Spider-Man filmene. Han har også medvirket i Never Let Me Go samme år, med blandt andre Keira Knightley.

Senest er han vendt tilbage til rollen som Peter Parker/Spider-Man i den nye film Spider-Man No Way Home, sammen med Tom Holland Og Tobey Maquire

Andrew Garfield har modtaget 2 Tony nomineringer og af dem har han vundet én. Han har ydermere vundet en Golden Globe Award, samt modtaget 2 Oscar nomineringer.

Udvalgt filmografi 
 Boy A (2007)
 The Imaginarium of Doctor Parnassus (2009)
 The Social Network (2010)
 The Amazing Spider-Man (2012)
 The Amazing Spider-Man 2 (2014)
 Hacksaw Ridge (2016)
 Under The Silver Lake (2018)
 The Eyes of Tammy Faye (2021)
 Tick, Tick... Boom! (2021)
 Spider-man: No Way Home (2021)

Eksterne henvisninger 

 

Skuespillere fra Californien
Filmskuespillere fra USA
Skuespillere fra Storbritannien
Personer fra Los Angeles
Eduardo Saverin

Eduardo Saverin (født 19. marts 1982 i São Paulo i Brasilien) er en af medstifterne af Facebook, sammen med Mark Zuckerberg og andre. Han ejer pr. 2015 godt 53 millioner aktier i Facebook (ca. 0,4 procent) og er ifølge Forbes Magazine god for 7,2 milliarder amerikanske dollars.

Eduardo studerede økonomi som en bachelor på Harvard University, hvor han modtog sin BA i 2006. Mens han var på Harvard, tjente Eduardo som Harvard Investment foreningens formand.

Hans afgang fra Facebook har været genstand for en efterfølgende retssag. Han vandt senere retten til at få sit navn nævnt blandt de andre stiftere i en retssag. Saverin sagsøgte Zuckerberg fordi Zuckerberg sænkede Saverins 24% ejerandel af Facebook ned til mindre end 10%.

I filmen The Social Network (2010), spilles Eduardo Saverin skuespilleren Andrew Garfield. Filmen skildrer forholdet mellem ham og Mark Zuckerberg fra oprettelsen af Facebook til Saverin, der tager retlige skridt mod Zuckerberg.

Eksterne henvisninger 

 
 Where In The World Is Eduardo Saverin? 

Personer fra Brasilien
Erhvervsfolk fra USA
Facebook
Karl Konow

Karl Konow (4. september 1865 i Søndre Aurdal i Valdres – 13. januar 1928 i Oslo) var en norsk maler.

Konow tog 1889 juridisk embedseksamen, men havde allerede forud herfor studeret malerkunst en kort tid i Weimar under Kalkreuths ledelse. Fra høsten 1889 studerede han et halvt års tid i Paris under Bonnat og Cormon, 1892 og 1894 nogen tid i München. Han opholdt sig 1899—1901 væsentlig i Rom samt 1901—04 i Paris. De følgende to år boede han vekselvis i Norge og Danmark, 1906—09 i Firenze og Rom.

Konow begyndte som naturalistisk friluftsmaler, men sluttede sig snart til 1890'ernes nyromantiske retning og har modtaget stærke indtryk af den tidligere italienske renaissances kunst. Hans arbejder rummer mere gemyt og dyb personlig følelse end originalitet og sikkerhed i holdning. Han har malet både landskaber og portrætter og har været inde på det religiøs-symbolistiske maleri.

Han har afholdt separatudstillinger i Kristiania, København, Gøteborg, Berlin og München og har deltaget i flere internationale udstillinger, blandt andet i Paris 1900, hvor han fik en medaille, udstillede jævnlig på Statens Udstilling i Kristiania 1890-1904.

Malere fra Norge
Jens Keller

Jens Keller (født 24. november 1970 i Stuttgart, Vesttyskland) er en tidligere tysk fodboldspiller og nuværende træner.

Fodboldspillere fra Tyskland
Fodboldtrænere fra Tyskland
Fodboldspillere fra VfB Stuttgart
Fodboldspillere fra 1860 München
Fodboldspillere fra VfL Wolfsburg
Fodboldspillere fra 1. FC Köln
Fodboldspillere fra Eintracht Frankfurt
Personer fra Stuttgart
Vitalij Klytjko

Vitalij Volodymyrovytj Klytjko (, (navnet ofte også skrevet med engelsk/tysk translitteration Vitali Klitschko) født 19. juli 1971 i Belovodskoje i Kirgisiske SSR, Sovjetunionen) er en ukrainsk politiker og tidligere verdensmester i sværvægtsboksning.

Som bokser var Klytjko indehaver af verdensmesterskabet i sværvægt hos forskellige bokseforbund fra 1999 til 2013. 

Klytjko stillede op til borgmestervalget i Kyiv i 2006, hvor han fik 24 % af stemmerne, og i 2008, hvor han fik 17,6 %. Han vandt borgmestervalget den 25. maj 2014 med 57,5 % af stemmerne og blev den 5. juni 2014 udnævnt til Kyivs borgmester og den 25. juni 2014 til leder af Kyivs statsforvaltning. Han blev genvalgt i 2020 med 50,5 %.

Vitalij Klytjko har siden 2010 været formand for partiet UDAR. Han var en at de fremtrædende oppositionsledere i Euromajdan-protesterne mod præsident Viktor Janukovitj i 2013-14.

Han er tildelt prisen Helt af Ukraine.

Navn
Den russiske version af navnet er Vitalij Vladimirovitj Klitjko (Виталий Владимирович Кличко, ). På engelsk ser man ofte stavemåden Vitali Klitschko, som er den engelske stavemåde af fornavnet og den tyske af efternavnet. Det kyrilliske bogstav ч udtales [t͡ʃ], dvs. omtrentligt "tsj". Det transskriberes efter danske regler som tj, men på tysk som tsch.

Efternavnet Кличко skrives ens på ukrainsk og russisk. Når det oversættes fra ukrainsk, skal bogstavet и transskriberes til latinsk y (udtalt [ɪ]), hvorimod den russiske stavemåde transskriberes til latinsk i (udtalt [i]).

Boksekarriere 
Klytjko var tidligere ukrainsk professionel bokser. Han var verdensmester i sværvægt i (WBO) fra 1999 til 2000, og i (WBC) fra 2004 til 2006. Han vandt igen WBC-titlen i sværvægt den 11. oktober 2008, men opgav frivilligt tilten i december 2013 for at koncentrere sig om sin politiske karriere i Ukraine.

WBC betegner Klytjko som "Emeritus Champion", efter han opgav sin karriere.

Klytjko har indrømmet brug af anabole steroider tidligt i karrieren.

Han er bror til bokseren Volodymyr Klytjko, der også er indehaver af flere VM-titler i sværvægt.

Referencer

Ekstern henvisning 

Boksere fra Ukraine
Dopingsager i boksning
Politikere fra Ukraine
Dan Frøjlund

Dan Frøjlund (født 26. september 1954, Odense) er en  dansk kunstmaler. Han er uddannet  illustrator og har arbejdet for bogforlag, pladeselskaber og reklamebureauer. I perioden 2002-2008 var han bosat i Sydfrankrig, men er i dag bosat på Fyn. Han er medlem af Society of Illustrators i New York.

Eksterne henvisninger 

 Dan Frøjlunds egen hjemmeside via web.archive.org
Udstiller på SAK: Dan Frøjlund fortalte om sit skarpe blik for glas David Bernicken 4 okt. 2019 på faa.dk

Personer fra Odense
Malere fra Danmark
Marathonmanden

Marathonmanden (Marathon Man) er en amerikansk thriller fra 1976 instrueret af John Schlesinger med Dustin Hoffman, Roy Scheider og Laurence Olivier i hovedrollerne.

Eksterne henvisninger 
 

Amerikanske film fra 1976
Thrillerfilm fra USA
Film baseret på bøger
Zulu Comedy Galla

Zulu Comedy Galla er en dansk prisuddeling med fokus på stand-up-komik og underholdning, som er blevet produceret af og sendt årligt på TV 2 Zulu siden 2009. Showet bruges som afslutning på den årlige Zulu Comedy Festival. Til showet uddeles hovedprisen "Årets Komiker", samt "Talentprisen" og hvert år udvælges og promoveres tre nye "Comedy Håb" blandt upcoming stand-up-artister og performere. I 2010 blev en ærespris, Zulu Comedy Æresprisen, introduceret og uddelt for første gang.

Mellem præsentationen af de nominerede i de forskellige kategorier er der underholdning bl.a. i form af de tre nye comedy håb samt det foregåendes års vinder af Talentprisen. Derudover er der flere andre indslag fra indbudte komikere og videoer.

Nikolaj Lie Kaas og Rasmus Bjerg lavede et indslag med sangen "Fugt i Fundamentet" under navnet Nik & Ras i 2011. Sangen blev efterfølgende meget populær på YouTube og solgte dobbelt guld. Året efter blev den fulgt op med "Hvad Der Sker Her".

Showet har vundet titlen som "Årets Danske TV program 2010" til Zulu Awards.

Vindere og nominerede 

*Prisen "Årets komiker" blev aflyst pga. coronaviruspandemien, i stedet blev prisen "Årets kammerat" uddelt.

Flest 'Årets komiker'-priser 

*I 2020 blev prisen uddelt som "Årets kammerat"

Flest nomineringer som "årets komiker" 

*I 2020 blev prisen uddelt som "Årets kammerat"

Nominerede til talentprisen

Referencer 

Tv-programmer fra TV 2 Zulu
Prisuddelinger
Etableret i 2010